
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 11. aprīļa noteikumos Nr. 190 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.1.i. investīcijas "Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā" 1.1.1.1.i.2. un 1.1.1.1.i.3. saistīto pasākumu īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt  Eiropas Savienības Atveseļošanas un noturības mehānisma plāna 1.1.1.1.i. investīcijas “Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā” otrās projektu iesniegumu atlases kārtas īstenošanu, piešķirot sabiedrībai ar ierobežotu atbildību “EIROPAS DZELZCEĻA LĪNIJAS”  Atveseļošanas fonda finansējumu 114 627 980 euro apmērā un valsts budžeta finansējumu   24 071 876 euro apmērā  pievienotās vērtības nodokļa izmaksu segšanai. 
· 4. Lai novērstu riskus sabiedrībai ar ierobežotu atbildību “EIROPAS DZELZCEĻA LĪNIJAS” nepabeigt Rīgas Centrālās  dzelzceļa pasažieru stacijas dienvidu daļas investīciju projekta īstenošanu līdz 2026.gada 31.augustam:
· 4.1. atļaut sabiedrībai ar ierobežotu atbildību “EIROPAS DZELZCEĻA LĪNIJAS” nekavējoties uzsākt Rīgas Centrālās  dzelzceļa pasažieru stacijas dienvidu daļas investīciju projekta īstenošanu vēl pirms Eiropas Komisijas lēmuma par Atveseļošanas un noturības mehānisma (turpmāk- Atveseļošanas fonds) plāna grozījumu apstiprināšanu un līguma noslēgšanas ar Centrālo finanšu un līgumu aģentūru;
· 4.2. vienlaikus ar atļauju uzsākt šī protokollēmuma  4.1.apakšpunktā minēto projektu, Satiksmes ministrijai izmaksāt sabiedrībai ar ierobežotu atbildību “EIROPAS DZELZCEĻA LĪNIJAS” projekta avansa maksājumu 13 310 000 euro apmērā, tai skaitā pievienotās vērtības nodokļa maksājumu 2 310 000 euro apmērā, Satiksmes ministrijai pieprasot finansējumu no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” ieplānošanai Satiksmes ministrijas budžeta programmas 74.00.00 “Atveseļošanas un noturības mehānisma (ANM) projektu un pasākumu īstenošana” atsevišķā apakšprogrammā;
· 4.3. pēc Padomes īstenošanas lēmuma par Atveseļošanas fonda plāna grozījumu apstiprināšanu un līguma noslēgšanas ar Centrālo un finanšu līgumu aģentūru, Centrālajai un finanšu līgumu aģentūrai turpmāko maksājumu veikšanā sabiedrībai ar ierobežotu atbildību “EIROPAS DZELZCEĻA LĪNIJAS” ņemt vērā šī protokollēmuma 4.2.apakšpunktā paredzēto avansa maksājumu, lai veikto maksājumu apmērs nepārsniegtu šī protokollēmuma 3.punktā noteikto Atveseļošanas fonda un valsts budžeta finansējumu apmēru.
· 5. Šī protokollēmuma 3.punktā minēto finansējumu investīcijas otrās projektu iesniegumu atlases kārtas projekta īstenošanai pēc nepieciešamības pieprasīt un pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai.
· 6. Atļaut Centrālajai un finanšu līgumu aģentūrai slēgt līgumu ar sabiedrību ar ierobežotu atbildību “EIROPAS DZELZCEĻA LĪNIJAS” par Rīgas Centrālās  dzelzceļa pasažieru stacijas dienvidu daļas investīciju projekta īstenošanu līdz Eiropas Komisijas lēmumam par Atveseļošanas fonda plāna grozījumu apstiprināšanu, lai nodrošinātu savlaicīgu investīciju ieviešanu.
· 7. Satiksmes ministrijai nekavējoši informēt Ministru kabinetu par priekšlikumiem rīcībai gadījumā, ja par Satiksmes ministrijas virzītajiem Atveseļošanas fonda plāna grozījumiem netiek saņemts pozitīvs Eiropas Komisijas lēmums, ja izmaksas, kas veiktas pirms līguma noslēgšanas ar Centrālo un finanšu līgumu aģentūru nebūtu attiecināmas finansēšanai no Atveseļošanas fonda, kā arī gadījumā, ja tiek konstatēti būtiski projekta ieviešanas riski.
· 8. Atzīt Ministru kabineta 2023. gada 7. marta sēdes protokollēmuma (prot. Nr. 13. 32. §) "Informatīvais ziņojums "Par Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.1.i. investīcijas "Konkurētspējīgs dzelzceļa pasažieru transports kopējā Rīgas valstspilsētas sabiedriskā transporta sistēmā, attīstot bezemisiju dzelzceļa infrastruktūru ar bezemisiju ritekļiem" 1.1.1.1.i.1. pasākuma īstenošanu"” 2., 3. un 4.punktā dotos uzdevumus par aktualitāti zaudējušiem.

